Merkel: Serbia në BE përmes përmirësimit të marrëdhënieve me Kosovën
Duke folur në Parlamentin gjerman, ajo tha se në afat më të gjatë dëshirohet që jo vetëm Serbia, por edhe Kosova të bëhet pjesë e BE-së.
Kancelarja gjermane Angela Merkel, tha sot se Serbia nuk i ka përmbushur kushtet për afrimin e saj me strukturat e Bashkimit Evropian , ndërsa ka krijuar një mjedis për dhunë në veriun e Kosovës. Duke folur në Parlamentin e Gjermanisë mbi të ardhmen e Bashkimit Evropian, ajo tha se në afat më të gjatë dëshirohet që jo vetëm Serbia por edhe Kosova të jenë pjesë e Bashkimit Evropian. “”, tha kancelarja Merkel. Ajo i ka dënuar sulmet e serbëve ndaj forcave të NATO-s në veriun e Kosovës në fillim të kësaj jave, kur gjatë përleshjeve me serbët lokalël u plagosën dhjetëra veta, përfshirë edhe rreth 30 pjesëtarë të KFOR-it. “”, tha kancelaria Merkel. Dhuna në veriun e Kosovës është dënuar edhe nga NATO-ja dhe Bashkimi Evropian, ndërsa Serbia është vënë nën trysni për t’u dhënë fund trazirave në funksion të sigurimit të statusit të vendit kandidat për anëtarësimin në Bashkimin Evropian. Serbët në veriun e Kosovës kanë vendosur barrikada që nga muaji korrik, kur qeveria e Kosovës u përpoq të merrte nën kontroll vendkalimet kufitare me Serbinë. Të martën presidenti i Serbisë Boris Tadiç bëri thirrje për largimin e barrikadave, por diplomatët thanë se thirrjet duhet të pasohen nga veprime konkrete. Përfaqësuesit e Kosovës dhe Serbisë rifilluan sot pasdite bisedimet e ndërmjetësuara nga Bashkimi Evropian pas dështimit në dy ditët e kaluara për të arritur ndonjë marrëveshje për çështjen e vendkalimeve kufitare dhe pjesëmarrjen e Kosovës në forumet rajonale, pjesëmarrje kjo që pengohet nga Serbia e cila kundërshton pavarësinë e Kosovës. Beogradi kërkon një zgjidhje që nuk nënkupton njohjen e Kosovës, ndërsa Prishtina thotë se menaxhimi i përbashkët i kufirit është një zgjidhje evropiane. Kryeministri i Kosovës Hashim Thaçi tha sot se të gjitha propozimet e Prishtinës janë në këtë frymë. “”, tha kryeministri Hashim Thaçi. Zyrtarët evropianë kanë thënë se Serbia duhet të gjejë një zgjidhje nëse kërkon të avancojë me kandidaturën për në Bashkimin Evropian. Vendimi për këtë çështje pritet të merret javën që vjen. Njëkohësisht Prishtina pret që të marrë udhërrëfyesin për liberalizimin e vizave si shpërblim për qasjen ndaj procesit të bisedimeve.